wacoo:Nm^gfpN
เมื่อเร็วๆ นี้ อำนวย ปรีมนวงศ์ หัวหน้าผู้ตรวจราชการกระทรวงการคลัง ประธานคณะกรรมการสอบทุจริต
23 เม.ย. 2555

เมื่อเร็วๆ นี้ อำนวย ปรีมนวงศ์ หัวหน้าผู้ตรวจราชการกระทรวงการคลัง ประธานคณะกรรมการสอบทุจริต
การปล่อยสินเชื่อของธนาคารอิสลามแห่งประเทศไทย (ไอแบงก์) ส่งรายงานผลสอบให้ กิตติรัตน์ ณ ระนอง รองนายกรัฐมนตรีและ รมว.คลัง แล้ว




ผลปรากฏว่าการปล่อยสินเชื่อที่มีปัญหาของธนาคารอิสลามทั้ง 8 ราย มูลหนี้กว่า 1,000 ล้านบาท ที่มีการกล่าวหาว่ามีการปล่อยกู้แบบไม่โปร่งใส ไม่มีจุดไหนที่มีการทำผิดกฎหมาย หรือผิดระเบียบของธนาคาร และทั้งหมดไม่ได้ทำให้เกิดความเสียหายกับธนาคาร 
ฉะนั้น พี่อี๊ด ธีรศักดิ์ สุวรรณยศ กรรมการผู้จัดการธนาคารอิสลามฯ ก็หลุดบ่วง ไม่มีความผิดในฐานะที่เป็นผู้บริหารรับผิดชอบการอนุมัติสินเชื่อทั้งหมดด้วย
...แต่เดี๋ยวก่อน สำหรับกรณีที่มีการตั้งข้อสังเกตว่า การกู้เงินของลูกหนี้รายหนึ่งเพื่อซื้อที่ดิน ไอแบงก์โอนเงินค่าที่ดินจ่ายให้เจ้าของที่ดินผ่านธนาคารพาณิชย์ และเจ้าของที่ดินได้ทยอยเบิกจ่ายเงิน 1.9 ล้านบาท เป็นกว่า 100 ครั้ง เรื่องนี้คณะกรรมการสอบสวนถือว่าเป็นหน้าที่ของแบงก์ที่จะต้องรายงานให้สำนักงานป้องกันและปราบปรามการฟอกเงิน (ปปง.) ไม่เกี่ยวกับธนาคารอิสลามฯ
...นานๆ เจอกันที นะเพ็งพาแสง กฤษณามระ ประธานกรรมการธนาคารกัมพูชาพาณิชย์ ที่เกษียณอายุงานในตำแหน่งรองกรรมการผู้จัดการ ธนาคารไทยพาณิชย์ หน้าตาแจ่มใส หลังไม่ต้องขึ้นเหนือล่องใต้ไปดูแลสาขาอีกแล้ว ได้พักยาวๆ ซะที รับงานแค่ที่เดียว คือ เป็นประธานแบงก์ร่วมทุนให้กับไทยพาณิชย์ 
...4 แบงก์ใหญ่ กรุงเทพ กรุงไทย กสิกรไทย และไทยพาณิชย์ ยิ้มกริ่ม เมื่อ ช.การช่าง คว้างานสร้างเขื่อนไซยะบุรีในลาว มูลค่า 8 หมื่นล้านบาท แบ่งซินดิเคตโลนกันสบายใจ